১৯৮৮ সালে প্রকাশিত ‘শকুন সময়’ তার একটি মোহনীয় উপন্যাস। গবেষক-দৃষ্টি শাহাবুদ্দীন নাগরীর সাহিত্য পরিধির আর একটি অনবদ্য বিচরণোদ্যান। প্রবন্ধ ও গবেষণার ক্ষেত্রে নাগরীর অতুলনীয় দক্ষতা পরিদৃষ্ট। মহাকালের বাতিঘর (১৯৮৬), বাংলাদেশের ছড়া (১৯৮৭), শাহাবুদ্দীন নাগরীর কলাম (১৯৯৩), নারীবাদ (২০০১) প্রভৃতি গ্রন্থে তার দক্ষতা ও বিশ্লেষণমুগ্ধ মনের পরিচয় পাওয়া যায়। ২০০৬ খ্রিস্টাব্দে প্রকাশিত কাছের দেশে দূরের দেশে (২০০৬) শাহাবুদ্দীন নাগরীর একটি ভ্রমণ কাহিনী। সব মিলিয়ে তার প্রকাশিত গ্রন্থের সংখ্যা ষাটের কাছাকাছি। সম্পাদক ও প্রকাশক হিসেবে ২০১৪ সাল থেকে ব্যতিক্রমী ত্রৈমাসিক সাময়িকি ‘লেখা’ নিয়মিতভাবে প্রকাশ করে আসছেন। যেখানে দেশবরেণ্য গুণি লেখক, সাহিত্যিকসহ নবীনদের সৃজনশীল লেখা নিয়মিত প্রকাশিত হচ্ছে।